சாரு சார், இப்படி எழுதியதின் நோக்கமே உங்களை பகடி செய்வதோ அல்லது கலைஞர்களுக்கு கொடி பிடிப்பதோ அல்ல. ஒரு படத்தை குப்பை என்று சர்வ சாதாரணமாக கூறியதுதான் என்னை எழுத தூண்டியது. அதுவும் ரஜினி என்றால் பக்கம் பக்கமாக வசவு பாடுவது உங்களை போன்ற பிரபல எழுத்தாளர்களுக்கு சரிப்படும் என தெரியவில்லை. எந்திரன் தமிழ் கலாச்சாரத்தை தீ வைத்து கொளுத்தி விட்ட ரேஞ்சுக்கு அலப்பறை செய்வது நன்றாக படவில்லை. குழாயடி சண்டை அற்ற விவாதங்களே நமக்கு நன்மை பயக்கும் என நம்புகிறேன். தப்பாக நினைத்து கொள்ள வேண்டாம். என்னை போன்ற பாமரர்களுக்கு பிடித்த எழுத்துலக சூப்பர் ஸ்டார் "பாமரன்" என்பதில் ஐயமில்லை. ஏனெனில் அவர் சுத்தி வளைப்பதில்லை, தடுமாறுவதில்லை. முக்கியமாக பம்முவதில்லை. ஆள் வேறு பார்க்க படு ஸ்டைலாக இருக்கிறார். நான் படம் எடுத்தால் பாமரன் தான் ஹீரோ. நீங்கள் வில்லன். தப்பாக நினைக்க வேண்டாம். உங்கள் கடுக்கன் அந்த கெட்டப்புக்கு பொருந்தும் என நினைக்கிறேன். ( புகைப்படங்கள் நன்றி: சாரு, பாமரன்)